
ΤΕΥΧΟΣ ΔΕΥΤΕΡΟ 


Αρ. Φύλλου 5129 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της αριθμ. 51483/700/Φ.15/2018 
(Β' 1692) κοινής υπουργικής απόφασης «Όροι και 
προϋποθέσεις για την καλλιέργεια και επεξεργα¬ 
σία της φαρμακευτικής κάνναβης». 

2 

Καθορισμός των εδρών Σχολών και Τμημάτων 
του Πανεπιστημίου Δυτικής Αττικής. 

3 

Σύσταση και συγκρότηση Επιτελικής Επιτροπής 
Παρακολούθησης της εκπόνησης του νέου Ειδι¬ 
κού Χωροταξικού Πλαισίου γιατονΤουρισμό. 

4 

Ορισμός Αποφαινομένων Οργάνων για την εκ¬ 
πόνηση των μελετών και την εκτέλεση του έργου 
«Οριστική επισκευή και αποκατάσταση ζημιών 
που προκλήθηκαν από το σεισμό της 26ης Οκτω¬ 
βρίου 2018 στο λιμένα Ζακύνθου». 


ΑΠΟΦΑΣΕΙΣ 

Αριθμ. 118694/1485/Φ 15 (1) 

Τροποποίηση της αριθμ. 51483/700/Φ.15/2018 
(Β' 1692) κοινής υπουργικής απόφασης «Όροι και 
προϋποθέσεις για την καλλιέργεια και επεξεργα¬ 
σία της φαρμακευτικής κάνναβης». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΡΟΣΤΑΣΙΑΣ ΤΟΥ ΠΟΛΙΤΗ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ -ΥΓΕΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το ν. 4139/2013 «Περί εξαρτησιογόνων ουσιών και 
άλλες διατάξεις» (Α' 74) και ειδικότερα το άρθρο 2Α, 
όπως αυτό προστέθηκε με το άρθρο 1 του ν. 4523/2018 
«Περί παραγωγής τελικών προϊόντων φαρμακευτικής 
κάνναβης και άλλες διατάξεις» (Α' 41). 

2. Τον ν. 3982/2011 «Απλοποίηση της αδειοδότησης 
τεχνικών επαγγελμάτων και μεταποιητικών δραστηριο¬ 
τήτων και επιχειρηματικών πάρκων και άλλες διατάξεις» 
(Α' 143). 


3. Το ν. 4442/2016 «Νέο θεσμικό πλαίσιο για την άσκη¬ 
ση οικονομικής δραστηριότητας και άλλες διατάξεις» 
(Α' 230). 

4. Το ν. 4512/2018 «Ρυθμίσεις για την εφαρμογή των 
Διαρθρωτικών Μεταρρυθμίσεων του Προγράμματος Οι¬ 
κονομικής Προσαρμογής και άλλες διατάξεις» (Α' 5) και 
ειδικότερα το μέρος Δ’ του τμήματος Β αυτού. 

5. Το ν. 3325/2005 «Ίδρυση και λειτουργία βιομηχα¬ 
νικών - βιοτεχνικών εγκαταστάσεων στο πλαίσιο της 
αειφόρου ανάπτυξης και άλλες διατάξεις» (Α' 68). 

6. Το ν. 3938/2011 «Σύσταση Γραφείου Αντιμετώπισης 
Περιστατικών Αυθαιρεσίας στο Υπουργείο Προστασίας 
του Πολίτη και άλλες διατάξεις» (Α' 61) και ειδικότερα το 
άρθρο 22 όπως τροποποιήθηκε με την υποπαράγραφο 
Γ.5 του πρώτου άρθρου του ν. 4254/2014 (Α' 85). 

7. Το ν. 4235/2014 «Διοικητικά μέτρα, διαδικασίες και 
κυρώσεις στην εφαρμογή της ενωσιακής και εθνικής 
νομοθεσίας στους τομείς των τροφίμων, των ζωοτρο¬ 
φών και της υγείας και προστασίας των ζώων και άλλες 
διατάξεις αρμοδιότητας του Υπουργείου Αγροτικής Ανά¬ 
πτυξης και Τροφίμων» (Α' 32) και ειδικότερα την παρ. 1 
του άρθρου 62. 

8. Το ν. 4258/2014 «Διαδικασία Οριοθέτησης και ρυθ¬ 
μίσεις θεμάτων για τα υδατορέματα - ρυθμίσεις Πολε- 
οδομικής νομοθεσίας και άλλες διατάξεις» (Α' 94) και 
ειδικότερα τις περ. 2α και 2β της παρ. 6 του άρθρου 11. 

9. Το ν. 1599/1986 « Σχέσεις Κράτους- Πολίτη, καθιέρωση 
νέου τύπου δελτίου ταυτότητας και άλλες διατάξεις» (Α' 75). 

10. Το π.δ. 63/2005 «Κωδικοποίηση νομοθεσίας για την 
Κυβέρνηση και τα κυβερνητικά όργανα» (Α' 98). 

11 .Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (Α' 114). 

12. Το π.δ 86/2018 «Ανασύσταση του Υπουργείου Δη¬ 
μόσιας Τάξης και Προστασίας του Πολίτη και μετονο- 
μασία του σε Υπουργείο Προστασίας του Πολίτη» (ΦΕΚ 
159 Α'). 

13. Το π.δ. 96/2017 «Οργανισμός Υπουργείου Δικαι¬ 
οσύνης, Διαφάνειας και Ανθρωπίνων Δικαιωμάτων» 
(Α' 136). 

14. Το π.δ. 97/2017 «Οργανισμός Υπουργείου Αγροτι¬ 
κής Ανάπτυξης καιΤροφίμων» (Α’ 138). 

15. Το π.δ. 121/2017 «Οργανισμός Υπουργείου Υγείας» 
(Α' 148). 

16. Το π.δ. 141/2017 «Οργανισμός Υπουργείου Εσω¬ 
τερικών» (Α' 180). 

17. Το π.δ. 147/2017 «Οργανισμός του Υπουργείου 
Οικονομίας και Ανάπτυξης» (Α’ 192). 

18. Το π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

19. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 210). 

20. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

21. Την απόφαση οικ. 483/35/Φ. 15/2012 του Αναπλη¬ 
ρωτή Υπουργού Ανάπτυξης, Ανταγωνιστικότητας και 
Ναυτιλίας «Καθορισμός τύπου, δικαιολογητικών και δι¬ 
αδικασίας για την εγκατάσταση και τη λειτουργία των 
μεταποιητικών δραστηριοτήτων του ν. 3982/2011 (ΦΕΚ 
Α' 143), την τροποποίηση και την ανανέωση των αδειών 
και την προθεσμία για μεταφορά ή τεχνική ανασυγκρό¬ 
τηση» (Β' 158). 

22. Την απόφαση οικ. 5540/71 /Φ15/2018 «Τροποποί¬ 
ηση της απόφασης του Αναπληρωτή Υπουργού Ανά¬ 
πτυξης, Ανταγωνιστικότητας και Ναυτιλίας αριθμ. οικ. 
483/35/Φ.15/2012 (Β' 158) "Καθορισμός τύπου, δικαι- 
ολογητικών και διαδικασίας για την εγκατάσταση και 
τη λειτουργία των μεταποιητικών δραστηριοτήτων του 
ν. 3982/2011 (ΦΕΚ Α' 143), την τροποποίηση και την 
ανανέωση των αδειών και την προθεσμία για μεταφο¬ 
ρά ή τεχνική ανασυγκρότηση" και τροποποίηση της 
απόφασης του Αναπληρωτή Υπουργού Οικονομίας και 
Ανάπτυξης αριθμ. οικ. 32790/392/Φ. 15/2017 (Β' 1061) 
"Απλούστευση πλαισίου άσκησης μεταποιητικών και συ¬ 
ναφών δραστηριοτήτων τροφίμων και ποτών και προτυ¬ 
ποποίηση των διοικητικών διαδικασιών γνωστοποίησης 
λειτουργίας"» (Β' 60). 

23. Την απόφαση 484/36/Φ.15/2012 του Αναπλη¬ 
ρωτή Υπουργού Ανάπτυξης, Ανταγωνιστικότητας και 
Ναυτιλίας «Καθορισμός, κλιμάκωση και διαδικασία επι¬ 
βολής προστίμων του άρθρου 29 παρ. 8 του ν. 3982/2011 
(ΦΕΚ Α' 143)» (Β' 230) όπως τροποποιήθηκε με την αριθμ. 
74181 /987/Φ15/2018 υπουργική απόφαση (Β' 2804). 

24. Την αριθμ. οικ. 103057/1342/Φ15 «Τροποποίηση 
της αριθμ. 51483/700/Φ.15/2018 (Β' 1692) κοινής υπουρ¬ 
γικής απόφασης "Όροι και προϋποθέσεις για την καλλι¬ 
έργεια και επεξεργασία της φαρμακευτικής κάνναβης"» 
(Β' 4426). 

25. Την αριθμ. ΥΠΕΝ/ΔΙΠΑ/64001/2029 «Τροπο¬ 
ποίηση της ΔΙΠΑ/οικ 37674/27-7-2016 (ΦΕΚ 2471 /Β'/ 
10-8-2016), απόφασης του Υπουργού Περιβάλλοντος 


Ενέργειας και Κλιματικής Αλλαγής "Κατάταξη δημόσιων 
και ιδιωτικών έργων και δραστηριοτήτων σε κατηγο¬ 
ρίες και υποκατηγορίες, σύμφωνα με το άρθρο 1 πα¬ 
ράγραφος 4 του ν. 4014/21.09.2011 (Α' 209)", όπως έχει 
τροποποιηθεί με την υπουργική απόφαση ΔΙΠΑ/ οικ. 
2307/2018 (Β' 439), ως προς την κατάταξη ορισμένων 
έργων και δραστηριοτήτων της 9ης Ομάδας» (Β' 4420). 

26. Την αριθμ. Φ.15/4187/266 «Καθορισμός Πρότυ¬ 
πων Περιβαλλοντικών Δεσμεύσεων (ΠΠΔ), κατά κλάδο 
δραστηριότητας, στην Άδεια Εγκατάστασης - Λειτουρ¬ 
γίας, για τις δραστηριότητες που εμπίπτουν στο πεδίο 
εφαρμογής του ν. 3982/2011 και κατατάσσονται στην 
Β Κατηγορία του Άρθρου 1 του ν. 4014/2011» (Β’ 1275). 

27. Την απόφαση 8004/21 -2-2012 των Υπουργών Οικο¬ 
νομικών και Προστασίας του Πολίτη «Παροχή υπηρεσι¬ 
ών της Ελληνικής Αστυνομίας προς τρίτους με καταβολή 
ανταλλάγματος» (Β’ 888). 

28. Την αριθμ. Υ59/2018 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομίας και Ανάπτυξης, Αστέριο Πιτσιόρλα» 
(Β' 3818). 

29. Την απόφαση 2428/119952/2018 του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Βασίλειο Κόκκαλη» 
(Β' 3936). 

30. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

1. Η περίπτωση Α) 3 του άρθρου 1 της αριθμ. 
51483/700/Φ. 15/2018 (ΦΕΚ Β’ 1692) κοινής υπουργικής 
απόφασης, καταργείται. 

2. Η περίπτωση Γ) 4 του άρθρου 1 της αριθμ. 
51483/700/Φ.15/2018 (ΦΕΚ Β’ 1692) κοινής υπουργικής 
απόφασης, αντικαθίσταται ως εξής: 

«Άδεια τύπου θερμοκηπίου, όπου απαιτείται, και τοπο- 
γραφικό διάγραμμα στο οποίο αποτυπώνονται η θέση 
και η έκταση της καλλιεργούμενης έκτασης.». 

3. Στο τέλος της περίπτωσης Α) του άρθρου 1 της κοι¬ 
νής υπουργικής απόφασης 51483/700/Φ. 15/2018 (ΦΕΚ 
Β’ 1692), προστίθεται εδάφιο ως εξής: 

«Για τα αιτούντα φυσικά πρόσωπα ή τα φυσικά πρό¬ 
σωπα που συμμετέχουν στη διοίκηση ή διαχείριση των 
αιτούντων νομικών προσώπων, όπως αυτά προσδιορί¬ 
ζονται στην ανωτέρω περ. 4, όταν αυτά προέρχονται 
από χώρες εκτός Ελλάδας, απαιτείται η προσκόμιση των 
δικαιολογητικών των περιπτώσεων 5 και 6, και ελλείψει 
αυτών, ισοδύναμου εγγράφου που εκδίδεται από αρμό¬ 
δια δικαστική ή διοικητική αρχή του κράτους-μέλους ή 
της χώρας καταγωγής ή της χώρας όπου είναι εγκατεστη¬ 
μένο το εν λόγω φυσικό πρόσωπο, επίσημα μεταφρα¬ 
σμένο στην ελληνική γλώσσα σύμφωνα με τις κείμενες 
διατάξεις, από το οποίο προκύπτει ότι πληρούνται αυτές 
οι προϋποθέσεις. Αν το κράτος - μέλος ή η εν λόγω χώρα 
δεν εκδίδει τέτοιου είδους έγγραφο ή πιστοποιητικό, το 
έγγραφο ή το πιστοποιητικό μπορεί να αντικαθίσταται 
από ένορκη βεβαίωση ή, στα κράτη - μέλη ή στις χώρες 

όπου δεν προβλέπετε» ένορκη βεβαίωση, από υπεύ¬ 
θυνη δήλωση του ενδιαφερομένου ενώπιον αρμόδιας 
δικαστικής ή διοικητικής αρχής, συμβολαιογράφου ή 
αρμόδιου επαγγελματικού ή εμπορικού οργανισμού του 
κράτους μέλους ή της χώρας καταγωγής ή της χώρας 
όπου είναι εγκατεστημένο το φυσικό πρόσωπο.». 

Η ισχύς της παρούσας ξεκινά από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 7 Νοεμβρίου 2018 
Οι Υπουργοί 

Αναπληρωτής Υπουργός Προστασίας 

Οικονομίας και Ανάπτυξης του Πολίτη 

ΑΣΤΕΡΙΟΣ ΠΙΤΣΙΟΡΛΑΣ ΟΛΓΑ ΓΕΡΟΒΑΣΙΛΗ 


Δικαιοσύνης, Διαφάνειας 

και Ανθρωπίνων Δικαιωμάτων Υγείας 

ΜΙΧΑΗΛ ΚΑΛΟΓΗΡΟΥ ΑΝΔΡΕΑΣ ΞΑΝΘΟΣ 


Υφυπουργός Αγροτικής 
Ανάπτυξης και Τροφίμων 

ΒΑΣΙΛΕΙΟΣ ΚΟΚΚΑΛΗΣ 


Αριθμ. 188423/Ζ1 (2) 

Καθορισμός των εδρών Σχολών και Τμημάτων 
του Πανεπιστημίου Δυτικής Αττικής. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) της παρ. 3 του άρθρου 2 του ν. 4521/2018 (Α' 38), 
σε συνδυασμό με αυτές της παρ. 2 του άρθρου 10 του 
ν. 4485/2017 (Α' 114), 

β) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α’ 98), 

γ)Το π.δ. 125/2016 (Α' 210) καθώς και το π.δ. 18/2018 
(Α' 31). 

2. Το αριθμ. 104861/Ζ 1/25.6.2018 έγγραφο, με το 
οποίο ζητείται από τη Διοικούσα Επιτροπή του Πανεπι¬ 
στημίου Δυτικής Αττικής η διατύπωση της γνώμης της 
για τον καθορισμό των εδρών των Σχολών και των Τρη¬ 
μάτων του Πανεπιστημίου Δυτικής Αττικής. 

3. Τα πρακτικά της Διοικούσας Επιτροπής του Πανε¬ 
πιστημίου Δυτικής Αττικής (συνεδριάσεις υπ' αριθμ. 15/ 
10-7-2018, θέμα 3ο και 18/06-09-2018, θέμα 2ο). 

4. Τα αριθμ. 128873/Ζ1/27-7-2018 και 168568/Ζ1 / 
09-10-2018 έγγραφα, με τα οποία ζητείται η γνώμη της 
Αρχής Διασφάλισης και Πιστοποίησης της Ποιότητας 
στην Ανώτατη Εκπαίδευση (Α.ΔΙ.Π.) για τον καθορισμό 
των εδρών των Σχολών και των Τμημάτων του Πανεπι¬ 
στημίου Δυτικής Αττικής. 


5. Τα αριθμ. 6251 ΕΞ/17-9-2018 και 6737ΕΞ/29-10-2018 
έγγραφα της ΑΔΙΠ σύμφωνα με τα οποία το Συμβού¬ 
λιο της ΑΔΙΠ στην 67η και στην 69η Συνεδρίασή του 
(17-9-2018 και 24-10-2018 αντίστοιχα), υιοθέτησε ομό¬ 
φωνα τις αποφάσεις της Διοικούσας Επιτροπής του Πα¬ 
νεπιστημίου Δυτικής Αττικής και εξέφρασε θετική γνώμη 
ως προς την επιλογή των εδρών των Σχολών και των 
Τμημάτων του Ιδρύματος. 

6. Την αριθμ. Φ.1 /Γ/378/155964/Β1 /20-09-2018 εισή¬ 
γηση του άρθρου 24 του ν. 4270/2014 (Α' 143), όπως 
ισχύει, της Γενικής Διεύθυνσης Οικονομικών Υπηρεσιών 
του Υπουργείου Παιδείας, Έρευνας και Θρησκευμάτων, 
σύμφωνα με την οποία από την έκδοση της παρούσας 
απόφασης δεν προκαλείται επιπρόσθετη δαπάνη στον 
Τακτικό Προϋπολογισμό του ΥΠ.Π.Ε.Θ., αποφασίζουμε: 


Καθορίζουμε τις έδρεςΣχολών καιΤμημάτων του Πα¬ 
νεπιστημίου Δυτικής Αττικής ως ακολούθως: 


ΕΔΡΕΣ ΣΧΟΛΩΝ 

1 

Σχολή Μηχανικών 

Αιγάλεω Αττικής- 
Πανεπιστημιούπολη 2 
(πρώηνΤ.Ε.Ι. Πειραιά) 

2 

Σχολή Διοικητικών, 
Οικονομικών και 
Κοινωνικών Επιστημών 

Αιγάλεω Αττικής- 
Πανεπιστημιούπολη 2 

3 

Σχολή Εφαρμοσμένων 
Τεχνών και Πολιτισμού 

Αιγάλεω Αττικής- 
Πανεπιστημιούπολη 1 
(πρώην Τ.Ε.Ι. Αθήνας) 

4 

Σχολή Επιστημών Υγείας 
και Πρόνοιας 

Αιγάλεω Αττικής- 
Πανεπιστημιούπολη 1 

5 

Σχολή Επιστημών 
Τροφίμων 

Αιγάλεω Αττικής- 
Πανεπιστημιούπολη 1 

ΕΔΡΕΣ ΤΜΗΜΑΤΩΝ ΤΗΣ ΣΧΟΛΗΣ ΜΗΧΑΝΙΚΩΝ 

1 

Τμήμα Ηλεκτρολόγων 
και Ηλεκτρονικών 
Μηχανικών 

Αιγάλεω Αττικής- 
Πανεπιστημιούπολη 2 

2 

Τμήμα Μηχανικών 
Βιοϊατρικής 

Αιγάλεω Αττικής- 
Πανεπιστημιούπολη 1 

3 

Τμήμα Μηχανικών 
Βιομηχανικής Σχεδίασης 
και Παραγωγής 

Αιγάλεω Αττικής- 
Πανεπιστημιούπολη 2 

4 

Τμήμα Μηχανικών 
Πληροφορικής και 
Υπολογιστών 

Αιγάλεω Αττικής- 
Πανεπιστημιούπολη 1 

5 

Τμήμα Μηχανικών 
Τοπογραφίας και 
Γεωπληροφορικής 

Αιγάλεω Αττικής- 
Πανεπιστημιούπολη 1 

6 

Τμήμα Μηχανολόγων 
Μηχανικών 

Αιγάλεω Αττικής- 
Πανεπιστημιούπολη 2 

7 

Τμήμα Ναυπηγών 
Μηχανικών 

Αιγάλεω Αττικής- 
Πανεπιστημιούπολη 1 

8 

Τμήμα Πολιτικών 
Μηχανικών 

Αιγάλεω Αττικής- 
Πανεπιστημιούπολη 2 

ΕΔΡΕΣ ΤΜΗΜΑΤΩΝ ΤΗΣ ΣΧΟΛΗΣ ΔΙΟΙΚΗΤΙΚΩΝ, 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ 

1 

Τμήμα Αρχειονομίας, 
Βιβλιοθηκονομίας και 
Συστημάτων 
Πληροφόρησης 

Αιγάλεω Αττικής - 
Πανεπιστημιούπολη 1 

2 

Τμήμα Διοίκησης 
Επιχειρήσεων 

Αιγάλεω Αττικής- 
Πανεπιστημιούπολη 2 

3 

Τμήμα Διοίκησης 
Τουρισμού 

Αιγάλεω Αττικής- 
Πανεπιστημιούπολη 1 

4 

Τμήμα Κοινωνικής 
Εργασίας 

Αιγάλεω Αττικής - 
Πανεπιστημιούπολη 2 

5 

Τμήμα Λογιστικής και 
Χρηματοοικονομικής 

Αιγάλεω Αττικής - 
Πανεπιστημιούπολη 2 

6 

Τμήμα Αγωγής και 
Φροντίδας στην Πρώιμη 
Παιδική Ηλικία 

Ίλιον Αττικής 

ΕΔΡΕΣ ΤΜΗΜΑΤΩΝ ΤΗΣ ΣΧΟΛΗΣ ΕΦΑΡΜΟΣΜΕΝΩΝ 
ΤΕΧΝΩΝ ΚΑΙ ΠΟΛΙΤΙΣΜΟΥ 

1 

Τμήμα Γραφιστικής και 
Οπτικής Επικοινωνίας 

Αιγάλεω Αττικής - 
Πανεπιστημιούπολη 1 

2 

Τμήμα Εσωτερικής 
Αρχιτεκτονικής 

Αιγάλεω Αττικής - 
Πανεπιστημιούπολη 1 

3 

Τμήμα Συντήρησης 
Αρχαιοτήτων και Έργων 
Τέχνης 

Αιγάλεω Αττικής - 
Πανεπιστημιούπολη 1 

4 

Τμήμα Φωτογραφίας 
και Οπτικοακουστικών 
Τεχνών 

Αιγάλεω Αττικής - 
Πανεπιστημιούπολη 1 

ΕΔΡΕΣ ΤΜΗΜΑΤΩΝ ΤΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣ ΚΑΙ ΠΡΟΝΟΙΑΣ 

1 

Τμήμα Βιοϊατρικών 
Επιστημών 

Αιγάλεω Αττικής - 
Πανεπιστημιούπολη 1 

2 

Τμήμα Δημόσιας και 
Κοινοτικής Υγείας 

Αιγάλεω Αττικής - 
Πανεπιστημιούπολη 1 

3 

Τμήμα Εργοθεραπείας 

Αιγάλεω Αττικής - 
Πανεπιστημιούπολη 1 

4 

Τμήμα Μαιευτικής 

Αιγάλεω Αττικής - 
Πανεπιστημιούπολη 1 

5 

Τμήμα Νοσηλευτικής 

Αιγάλεω Αττικής - 
Πανεπιστημιούπολη 1 

6 

Τμήμα Φυσικοθεραπείας 

Αιγάλεω Αττικής - 
Πανεπιστημιούπολη 1 

ΕΔΡΕΣ ΤΜΗΜΑΤΩΝ ΤΗΣ ΣΧΟΛΗΣ ΕΠΙΣΤΗΜΩΝ 
ΤΡΟΦΙΜΩΝ 

1 

Τμήμα Επιστήμης και 

Τ εχνολογίας Τ ροφίμων 

Αιγάλεω Αττικής - 
Πανεπιστημιούπολη 1 

2 

Τμήμα Επιστημών 

Οίνου, Αμπέλου και 

Ποτών 

Αιγάλεω Αττικής - 
Πανεπιστημιούπολη 1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Νοεμβρίου 2018 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 66495/9696 (3) 

Σύσταση και συγκρότηση Επιτελικής Επιτροπής 
Παρακολούθησης της εκπόνησης του νέου Ει¬ 
δικού Χωροταξικού Πλαισίου για τον Τουρισμό. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΤΟΥΡΙΣΜΟΥ 

Έχοντας υπόψη: 

1 .Την παρ. 2(α) του άρθρου 5 του ν. 4447/2016 «Χωρι¬ 
κός Σχεδιασμός - Βιώσιμη Ανάπτυξη και άλλες διατάξεις». 

2. Τις διατάξεις του αρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

3. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά της 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (Α' 114). 

4. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης καιΤουρισμού και Υποδομών, Μεταφορών 
και Δικτύων» (Α' 208). 

5. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

6. Το π.δ. 132/2017«Οργανισμός του Υπουργείου Περι¬ 
βάλλοντος και Ενέργειας» (Α' 160), όπως τροποποιήθηκε 
και ισχύει. 

7. Το π.δ. 127/2017 «Οργανισμός Υπουργείου Τουρι¬ 
σμού» (Α' 157), όπως ισχύει, 

8. Το ν. 2690/1999 «Κώδικας Διοικητικής Διαδικασίας» 
(Α'45), όπως τροποποιήθηκε και ισχύει. 

9. Το με α.π. 76/19-3-2018 έγγραφο του Γεν. Γραμματέα 
Τουριστικής Πολιτικής του Υπουργείου Τουρισμού. 

10. Την ανάγκη εκπόνησης νέου Ειδικού Χωροταξικού 
Πλαισίου για τον Τουρισμό. 

11 .Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Σύσταση Διυπουργικής Επιτελικής Επιτροπής Συντο¬ 
νισμού και Παρακολούθησης της εκπόνησης του νέου 
Ειδικού Χωροταξικού Πλαισίου για τον Τουρισμό. 

1.1. Συνιστάται Διυπουργική Επιτελική Επιτροπή Συ¬ 
ντονισμού και Παρακολούθησης του νέου Ειδικού Χωρο¬ 
ταξικού Πλαισίου για τον Τουρισμό, όπως προβλέπεται 
στο άρθρο 5 του ν. 4447/2016, η οποία αποτελείται από 
εκπροσώπους του Υπουργείου Περιβάλλοντος και Ενέρ¬ 
γειας και του συναρμόδιου Υπουργείου Τουρισμού και 
συγκροτείται από: 

α) την/τον Γενικό Γραμματέα Χωρικού Σχεδιασμού και 
Αστικού Περιβάλλοντος του Υπουργείου Περιβάλλοντος 
και Ενέργειας ως Πρόεδρο, 

β) την/τον Γενικό Γραμματέα Τουριστικής Πολιτικής 
και Ανάπτυξης του Υπουργείου Τουρισμού, 

γ) εκπροσώπους του Υπουργείου Περιβάλλοντος και 
Ενέργειας με τις/τους αναπληρώτριες/-ές τους ως εξής: 

• Γεν. Δ/ντρια Χωρικού Σχεδιασμού, Γ. Κοτίνη 

• Δ/ντη Χωροταξικού Σχεδιασμού 

• Ζήφου Μαρία, Ειδική Σύμβουλο Γενικής Γραμματέως 
Χωρικού Σχεδιασμού και Αστικού Περιβάλλοντος 

δ) εκπροσώπους του Υπουργείου Τουρισμού, 

• Γεν. Δ/ντριαΤουριστικής Πολιτικής, Διονυσοπούλου, 

• Προϊστάμενος του Τμήματος Χωροταξίας και Περι¬ 
βάλλοντος, Δ. Γκατζιώνης, 

• Κοκκώνη Μαργαρίτα, αποσπασμένη υπάλληλος στο 
Γραφείο του Γενικού Γραμματέα Τουριστικής Πολιτικής 
και Ανάπτυξης. 

1.2. Επιπλέον των μελών της επιτροπής, στις συνεδρι¬ 
άσεις της παρίστανται: 

α) Τα μέλη της ομάδας επίβλεψης του μελετητικού 
έργου του νέου Ειδικού Χωροταξικού Πλαισίου για τον 
Τουρισμό, τα οποία ορίζονται από τη Διεύθυνση Χω¬ 
ροταξικού Σχεδιασμού (Διευθύνουσα Υπηρεσία του 
έργου), σύμφωνα με τις διατάξεις του άρθρου 183 του 
ν. 4412/2016. 

β) Γ. Ζαχαράτος, Ομότιμος Καθηγητής Παν. Πάτρας και 
Μ. Μάρκου, Επικ. Καθηγήτρια ΕΜΠ ως εμπειρογνώμονες 
που έχουν επιδείξει ερευνητικό ή/και διοικητικό έργο σε 
θέματα χωροταξίας - τουρισμού που θα συμβάλλουν με 
την τεχνογνωσία / εμπειρία τους στο έργο της Επιτροπής. 

1.3. Τα μέλη της Επιτροπής αναπληρώνονται από εξου¬ 
σιοδοτημένα πρόσωπα μόνο σε περίπτωση απουσίας 
ή κωλύματος τους. Στην περίπτωση αναπλήρωσης, το 
όνομα και τα στοιχεία επικοινωνίας του αναπληρωτή 
γνωστοποιούνται εγγράφως στη Διεύθυνση Χωροτα¬ 
ξικού Σχεδιασμού του Υπουργείου Περιβάλλοντος και 
Ενέργειας, που έχει την ευθύνη οργάνωσης των συνε¬ 
δριάσεων της Επιτροπής. 


1.4. Στις συνεδριάσεις της επιτροπής μπορούν επίσης 
να παρίστανται, μετά από πρόσκληση της/του Προέ¬ 
δρου, ειδικοί επιστήμονες και εμπειρογνώμονες, στε¬ 
λέχη των Υπηρεσιών του Υπουργείου Περιβάλλοντος 
και Ενέργειας καιτου ΥπουργείουΤουρισμού, καθώς και 
στελέχη άλλων Υπουργείων, της Περιφέρειας, φορέων, 
οργανισμών ή οργανώσεων προκειμένου να παρέχουν 
πληροφορίες ή γνώμη επί των θεμάτων της ημερήσιας 
διάταξης. 

1.5. Η Επιτροπή δεν είναι αμειβόμενη. 

2. Αρμοδιότητα/ Σκοπός της Διυπουργικής Επιτελικής 
Επιτροπής Παρακολούθησης της εκπόνησης του νέου 
Ειδικού Χωροταξικού Πλαισίου για τον Τουρισμό 

Η Επιτροπή συντονίζει και παρακολουθεί τις εργασίες 
κατάρτισηςτου νέου Ειδικού Χωροταξικού Πλαισίου και 
δίνει κατευθύνσεις με στόχο να συνεπικουρήσει την ομά¬ 
δα επίβλεψης του έργου σε σχέση με τη διαμόρφωση 
του περιεχομένου του Ειδικού Χωροταξικού Πλαισίου 
για τον Τουρισμό. 

3. Λειτουργία της Διυπουργικής Επιτελικής Επιτροπής 
Παρακολούθησης του νέου Ειδικού Χωροταξικού Πλαι¬ 
σίου για τον Τουρισμό 

3.1. Η Επιτροπή συνέρχεται ανά τρίμηνο ή και τακτι¬ 
κότερα κατά την κρίση της/του Προέδρου και μετά από 
πρόσκληση της/του Προέδρου της. 

3.2. Η Διεύθυνση Χωροταξικού Σχεδιασμού του Υπουρ¬ 
γείου Περιβάλλοντος και Ενέργειας είναι αρμόδια για 
την προετοιμασία της απαραίτητης τεκμηρίωσης για τη 
διεξαγωγή των συνεδριάσεων, την κατάρτιση ημερήσιας 
διάταξης. Για την τήρηση και σύνταξη των πρακτικών 
αλλά και για τις ανάγκες γραμματειακής υποστήριξης 
ορίζεται ο Δ. Μητσόπουλος, συνεργάτης του Υπουργού 
Περιβάλλοντος και Ενέργειας. 

3.3. Για τις συνεδριάσεις της Επιτροπής συντάσσεται 
πρακτικό, στο οποίο μνημονεύονται, ιδίως, τα ονόματα 
των παριστάμενων μελών, ο τόπος και ο χρόνος συνεδρί¬ 
ασης, τα θέματα που συζητήθηκαν με συνοπτική αλλά 
περιεκτική αναφορά στο περιεχόμενό τους, και οι απο¬ 
φάσεις που λήφθηκαν. 

3.4. Η συνεργασία της/του Προέδρου και των μελών 
της Επιτροπής, δύναται να γίνεται και με ηλεκτρονική 
αλληλογραφία, όποτε αυτό απαιτείται. 

3.5. Η θητεία της/του Προέδρου και των μελών της 
Επιτροπής ορίζεται από την υπογραφή της παρούσας 
απόφασης και μέχρι την ολοκλήρωση του έργου της. 

3.6. Η ισχύς της παρούσας απόφασης αρχίζει από την 
ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2018 
Οι Υπουργοί 

Περιβάλλοντος και Ενέργειας Τουρισμού 

ΓΕΩΡΓΙΟΣ ΣΤΑΘΑΚΗΣ ΕΛΕΝΑ ΚΟΥΝΤΟΥΡΑ 

Αριθμ. 3122.1 -Τ26/825 14/2018 (4) 

Ορισμός Αποφαινομένων Οργάνων για την εκ¬ 
πόνηση των μελετών και την εκτέλεση του έρ¬ 
γου «Οριστική επισκευή και αποκατάσταση ζη¬ 
μιών που προκλήθηκαν από το σεισμό της 26ης 
Οκτωβρίου 2018 στο λιμένα Ζακύνθου». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη τις διατάξεις: 

α. Του ν. 2932/2001 (Α' 145), άρθρο δέκατο όγδοο, 
«Ελεύθερη Παροχή υπηρεσιών στις θαλάσσιες ενδομε- 
ταφορές - Σύσταση Γενικής Γραμματείας Λιμένων και 
Λιμενικής Πολιτικής- Μετατροπή ΛιμενικώνΤαμείων σε 
ανώνυμες εταιρείες και άλλες διατάξεις». 

β. Του ν. 3044/2002 (Α' 197) «Μεταφορά Συντελεστή 
Δόμησης και ρυθμίσεις άλλων θεμάτων αρμοδιότητας 
Υπουργείου Περιβάλλοντος, Χωροταξίας και δημοσίων 
Έργων» (Άρθρο Μπαρ. 1 περίπτωση δ), όπωςαντικατα- 
στάθηκε από το ν. 3153/2003 (άρθρο 44 παρ. 1) «Ναυτική 
επαγγελματική εκπαίδευση και επιμόρφωση και ρύθμιση 
άλλων θεμάτων αρμοδιότητας του Υπουργείου Εμπορι¬ 
κής Ναυτιλίας». 

γ.Τουπ.δ. 70/2015 (Α' 114) «...Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής...». 

δ. Του π.δ. 13/2018 (Α’ 26/20-02-2018): «Οργανισμός 
Υπουργείου Ναυτιλίας και Νησιωτικής Πολιτικής». 

ε. Του π.δ. 88/2018 (Α' 160/29-08-2018): «Διορισμός 
Υπουργών, Αναπληρωτών Υπουργών και Υφυπουργών». 

στ. Την αριθμ. Υ64 απόφαση Πρωθυπουργού 
(Β' 3986/14-09-2018): «Ανάθεση αρμοδιοτήτων στον 
Αναπληρωτή Υπουργό Ναυτιλίας και Νησιωτικής Πολι¬ 
τικής, Νεκτάριο Σαντορινιό». 


ζ. Το αρ. πρωτ. Δ20/οικ.2332/Φ.14/Ε/29-10-2018 έγ¬ 
γραφο της Διεύθυνσης Λιμενικών Υποδομών του Υπουρ¬ 
γείου Υποδομών και Μεταφορών. 

η.Το αρ. πρωτ. Φ.9.9.5/1452/30-10-2018 έγγραφο του 
Λιμενικού Ταμείου Ζακύνθου. 

θ. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Ι.Τον ορισμό του Υπουργείου Υποδομών και Μετα- 
φορών/Γ.Γ.Υ. ως φορέα υλοποίησης και ειδικότερα τη 
Διεύθυνση Λιμενικών Υποδομών(Δ20) ως Προϊσταμένη 
Αρχή και 

α) το τμήμα Μελετών και Προγραμματισμού (Δ20/α) 
ως Διευθύνουσα Υπηρεσία, για την εκπόνηση των μελε¬ 
τών για το έργο μετίτλο:« Οριστική επισκευή και αποκα¬ 
τάσταση ζημιών που προκλήθηκαν από το σεισμό της 
26ης Οκτωβρίου 2018 στο Λιμένα Ζακύνθου» και 
β) την Ειδική Υπηρεσία Δημοσίων Έργων (ΕΥΔΕ) Πε- 
λοποννήσου, Δυτικής Ελλάδας και Ιονίων Νήσων της 
Γενικής Γραμματείας Υποδομών του Υπουργείου Υπο¬ 
δομών και Μεταφορών ως Διευθύνουσα Υπηρεσία, για 
την εκτέλεση του έργου με τίτλο: «Οριστική επισκευή και 
αποκατάσταση ζημιών που προκλήθηκαν από τον σει¬ 
σμό της 26ης Οκτωβρίου 2018 στο Λιμένα Ζακύνθου». 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του εν 
λόγω έργου. 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Νοεμβρίου 2018 

Ο Αναπληρωτής Υπουργός 

ΝΕΚΤΑΡΙΟΣ ΣΑΝΤΟΡΙΝΙΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5129/15.11.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























